શીર્ષક: Top News: ગુજરાત બાદ હવે પંજાબમાં હુક્કાબાર પર પ્રતિબંધ\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ગુજરાત રાજ્ય આ પહેલાં હુક્કા બાર પર પ્રતિબંધ મૂકી ચૂક્યું છે. 

પંજાબના મુખ્યમંત્રી અમરિંદર સિંહની અધ્યક્ષતામાં મળેલી બેઠકમાં આ નિર્ણય લેવામાં આવ્યો હતો. 

પંજાબ સરકાર અત્યારસુધી હંગામી ધોરણે હુક્કા બાર સામે નિર્દેશો કરી રહી હતી. જે બાદ હવે કાયમી ધોરણે પ્રતિબંધ મૂકવાનો નિર્ણય કર્યો છે. 

આ નિર્ણય કાયદો બન્યા બાદ રાજ્યભરમાં હુક્કા બાર પર સંપૂર્ણપણે પ્રતિબંધ લાગી જશે. 

હુક્કાબાર સામેનો ખરડો વિધાનસભામાં લાવવામાં આવશે, જો ગૃહ તેને પાસ કરશે તો તેને મંજૂરી માટે રાષ્ટ્રપતિ પાસે મોકલવામાં આવશે. 

હવે ગુજરાત બાદ પંજાબ એવું રાજ્ય બનશે જેમાં હુક્કા બાર પર સંપૂર્ણ પ્રતિબંધ મૂકવામાં આવ્યો હોય. 

કર્ણાટક: લિંગાયતને અલગ ધર્મની માન્યતા 

ઇન્ડિયન એક્સપ્રેસના અહેવાલ મુજબ કર્ણાટકમાં આગામી વિધાનસભાની ચૂંટણીને જોતાં રાજ્યના મુખ્યમંત્રી સિદ્ધારમૈયાએ લિંગાયત સમાજને અલગ ધાર્મિક દરજ્જો આપવાનું નક્કી કર્યું છે. 

સોમવારે સિદ્ધારમૈયાના નેતૃત્વમાં મળેલી કેબિનેટે નાગમોહન દાસ કમિટિના રિપોર્ટની ભલામણને સ્વીકારતા લિંગાયત સમાજને અલગ ધર્મ તરીકેની માન્યતા આપવાનું નક્કી કર્યું છે. 

હવે કર્ણાટક આ ખાસ દરજ્જા માટે કેન્દ્ર સરકાર પાસેથી મંજૂરી મેળવવા માટે અરજી કરશે. 

લિંગાયત સમાજ દ્વારા વર્ષોથી તેમને અલગ ધર્મનો દરજ્જો આપવાની માગણી કરવામાં આવી રહી હતી. જે માગણી વર્ષોથી પેન્ડિંગ પડી હતી. 

કર્ણાટકમાં લિંગાયતની વસતિ રાજ્યની કુલ વસતિના 17 ટકા છે. જે રાજકીય પક્ષો માટે એક મોટી મતબેંક છે. 

સિદ્ધારમૈયાની સરકારનો આ નિર્ણય વિધાનસભા ચૂંટણી પહેલાંનો સૌથી મોટો નિર્ણય માનવામાં આવી રહ્યો છે. જેની અસર આગામી વિધાનસભા પર પણ પડવાની શક્યતા છે. 

હવે બિહાર માટે સ્પેશિયલ સ્ટેટ્સની માગણી 

બિહારના મુખ્યમંત્રી નીતિશ કુમારે આજે કહ્યું છે કે બિહારને સ્પેશિયલ સ્ટે્ટસ આપવાની માગને અમે હજી પણ વળગી રહ્યા છીએ. 

તેમણે કહ્યું કે 13 વર્ષ પહેલાં કરેલી માગણીને એક સેકન્ડ માટે પણ હું ભૂલ્યો નથી.

નીતિશ આરજેડી દ્વારા બિહારના સ્પેશિયલ સ્ટેટ્સ મામલે મૌન રહેવાના સવાલનો જવાબ આપી રહ્યા હતા. 

આંધ્રપ્રદેશને ખાસ રાજ્યનો દરજ્જો આપવાની માગ સાથે ચંદ્રબાબુ નાયડુની પાર્ટી ટીડીપીએ એનડીએમાંથી પોતાને અલગ કરી લીધી છે. 

જે બાદ આરજેડી સતત નીતિશ કુમાર સામે સવાલો ઊભા કરીને આ મામલે જવાબ માગી રહી હતી. 

નીતિશ કુમારે કહ્યું કે 2005માં આ મામલે વડા પ્રધાનને પત્ર લખ્યા બાદ અમે સતત કેન્દ્ર સામે આ મુદ્દો...